Resolució de 17 de desembre de 2015, de finalització de la Reclamació 15/2015
Els informes preceptius d'intervenció elaborats pels interventors municipals en relació amb els comptes públics constitueixen un tipus d'informació pública essencial que ha de ser plenament accessible per la ciutadania, per tal que aquesta pugui exercir degudament el control democràtic sobre l'actuació dels poders públics que tracta de garantir i fomentar la legislació de transparència.
Els límits al dret d'accés no es poden invocar de manera genèrica, sinó que l'Administració ha de motivar suficientment que, en el cas concret, l'accés a la informació pot generar un perjudici efectiu per al dret o interès en qüestió, ha de ponderar aquest perjudici amb la concurrència d'un possible interès públic o privat superior que justifiqui concedir l'accés i, en virtut del principi de proporcionalitat, ha de donar almenys accés parcial a aquella part de la informació no afectada pel límit del qual es tracti.
Dret a la devolució de la taxa exigida i percebuda indegudament per part de l'Administració per a la realització de les fotocòpies de la informació lliurada.
Admissibilitat de l'aplanament de l'Administració reclamada en el marc de la reclamació davant la GAIP
Resolució de 19 de novembre de 2015, de finalització de la Reclamació 12/2015 amb acord de mediació
Resolució de 19 de novembre de 2015, de finalització de la Reclamació 14/2015 amb acord de mediació
Resolució de 5 de novembre de 2015, de finalització de la Reclamació 13/2015 per desistiment*
Sol·licitud d'informació relativa a instruccions i criteris d'interpretació i aplicació de l'Ordre BSF/130/2014, de 22 d'abril, per a la determinació de la capacitat econòmica de les persones beneficiàries de diversos tipus d'ajuda social o en situació de dependència.
L'Administració resol estimar la sol·licitud dins el termini establert legalment.
La persona reclamant considera que la informació sol·licitada atén només parcialment la seva sol·licitud, ja que en algun cas no té accés efectiu a l'adreça electrònica facilitada, i en altres considera que és massa genèrica.
En conseqüència, presenta una reclamació a la GAIP i sol·licita que es tramiti mitjançant procediment de mediació.
Atès que es dóna el cas que en la mediació corresponent a una Reclamació anterior, en la qual participen els mateixos interlocutors de l'Administració i el mateix reclamant, aquest ha obtingut satisfacció en relació amb l'objecte d'aquesta Reclamació, manifesta formalment la seva voluntat de desistir-ne.
Resolució de 5 de novembre de 2015, de finalització de la Reclamació 4/2015 mitjançant acord de mediació*
Acord de mediació de 3 de novembre, adoptat pels representants de la Secretaria d'Inclusió Social i de Promoció de l'Autonomia Personal del Departament de Benestar Social i Família, del Consorci de Serveis Socials de Barcelona i de l'Institut Municipal de Serveis Socials de l'Ajuntament de Barcelona.
Sol·licitud d'informació relativa al nombre total d'expedients reconeguts en situació de Grau I, a la ciutat de Barcelona, al nombre d'expedients antics que han de ser prioritzats de Grau I, per any i antiguitat, per a la confecció del Programa Individual d'Atenció i al nombre de Programes Individuals d'Atenció realitzats en concordança al Grau I de Dependència fins a la data.
La informació es sol·licita desglossada pels diferents centres de serveis socials bàsics de la ciutat de Barcelona.
Desestimació parcial de la sol·licitud d'informació; s'al·lega dificultat de demanar la informació sol·licitada desagregada per centres, en ser competència de l'Ajuntament de Barcelona la distribució dels expedients entre els centres de serveis socials de la seva ciutat.
Derivació de la sol·licitud d'informació a l'Administració competent.
Invitació a l'administració competent a participar a la sessió de mediació i a facilitar la informació reclamada, si disposa d'ella i evitar així major dilació a la persona reclamant
Resolució 5 novembre de 2015, de finalització de la Reclamació 2/2015 amb acord de mediació
Acord de mediació el 28 de setembre de 2015 amb representants dels Departaments d'Agricultura, Ramaderia, Pesca i Alimentació i de Territori i Sostenibilitat de la Generalitat de Catalunya.
Lliurament de la documentació sol·licitada disponible per part de l'Administració de la Generalitat.
Derivació als municipis afectats per a l'obtenció de la resta de documentació sol·licitada.
Resolució de 5 de novembre de 2015, de finalització de la Reclamació 1/2015 amb acord de mediació
Acord de mediació el 28 de setembre de 2015 amb representants de l'Institut Cartogràfic i Geològic de Catalunya.
Compromís de lliurament en el termini màxim d'una setmana de la documentació sol·licitada pendent, després d'acordar els termes de reformulació parcial de la sol·licitud.
Resolució de 16 d'octubre de 2015, d'inadmissió de la Reclamació 8/2015
Resolució de 16 d'octubre de 2015, d'inadmissió de la Reclamació 9/2015
Resolució de 16 d'octubre de 2015, d'inadmissió de la Reclamació 10/2015